《长安有狭斜行》
南北朝·张正见

少年重游侠，长安有狭斜。路窄时容马，枝高易度车。

檐高同落照，巷小共飞花。相逢夹绣毂，借问是谁家。

作者简介：南朝陈清河东武城人，字见赜。好学有清才。梁武帝太清初，射策高第，除邵陵王国左常侍。元帝立，迁彭泽令。入陈，累迁通直散骑侍郎。宣帝太建中卒，年四十九。善五言诗。明人辑有《张散骑集》。